# Andrius Kupčinskas

### Straipsnis iš Vikipedijos, laisvosios enciklopedijos.

Andrius Kupčinskas (g. 1975 m. kovo 20 d. Kaune) – Lietuvos ir Kauno miesto politinis bei visuomenės veikėjas, Kauno miesto meras.

## [taisyti] Biografija

A.Kupčinsko senelis gydytojas Juozas Kupčinskas buvo paskutinis pokario metais veikusio Kauno valstybinio universiteto rektorius (1946–1950 m.) ir pirmasis Kauno medicinos instituto direktorius (1950–1953 m.). Tėvas Rytas Kupčinskas – ilgametis Lietuvos Sąjūdžio tarybos pirmininkas, Kauno miesto savivaldybės tarybos ir Seimo narys.

1993 m. baigė Kauno Simono Daukanto vidurinę mokyklą. 1993–1998 m. Vytauto Didžiojo universiteto (VDU) Humanitarinių mokslų fakultete studijavo istoriją ir politologiją. 2000 m. VDU Politikos mokslų ir diplomatijos institute įgijo informacijos ir komunikacijos magistro laipsnį.

1997–2000 m. Kauno miesto savivaldybės Informacijos ir ryšių su visuomene skyriaus vyr. konsultantas. 1998–1999 m. Kauno apskrities dienraščio „Kauno žinios” neetatinis reporteris. 2000–2003 m. bendros Lietuvos-Prancūzijos UAB „Baltic Pack” vadybininkas. 2003–2007 m. Kauno miesto savivaldybės mero patarėjas jaunimo, sporto ir bendruomenių klausimais. Nuo 2007 m. Kauno miesto savivaldybės meras.

1994 m. Jaunųjų konservatorių lygos narys, valdybos narys, vicepirmininkas, pirmininkas. 2003 m. Tėvynės Sąjungos (TS) Kauno skyrių sueigos pirmininkas.

2000–2003 m., 2003–2007 m. ir nuo 2007 m. Kauno miesto savivaldybės tarybos narys. 2000–2003 m. Miesto ūkio komiteto narys. 2003–2007 m. Tėvynės Sąjungos frakcijos seniūnas, Savivaldos ir ekonomikos komiteto narys, Antikorupcijos komisijos pirmininkas, Privatizavimo ir Peticijų komisijų narys, Bendruomenių centrų rėmimo fondo pirmininkas, Strateginio planavimo ir investicinių projektų koordinavimo komisijos narys.

2001 m. Atlanto Sutarties Lietuvos bendrijos narys, Kauno skyriaus pirmininkas, valdybos narys. 1997 m. Kauno jaunimo reikalų tarybos steigėjas ir narys, 2003 m. pirmininkas.

Žmona Jurgita, sūnus Jokūbas, dukra Gertrūda.

Rodomas puslapis "http://lt.wikipedia.org../../../a/n/d/Andrius_Kup%C4%8Dinskas_bb98.html"

Kategorijos: Kauno politikai | Kauno miesto merai

##### Views

- Straipsnis
- Aptarimas
- Dabartinė versija

##### Paieška